ჯულია ჩაილდი
ჯულია ჩაილდი (Julia Child) დაბადებით ჯულია ქეროლინ მაკუილიამსი (დ. 15 აგვისტო, 1912 — გ. 13 აგვისტო, 2004)— ამერიკელი გურმანი მზარეული, ავტორი, ტელეწამყვანი, რომელმაც ფრანგული სამზარეულო და კერძების მომზადების ტექნიკა გააცნო ამერიკის მასებს მისი მრავალრიცხოვანი რეცეპტების წიგნებისა და სატელევიზიო პროგრამების მეშვეობით. მისი ყველაზე განთქმული ნაშრომებია 1961 წლის რეცეპტების წიგნი „Mastering the Art of French Cooking“ (ინგლ. ფრანგული სამზარეულოს დახელოვნება) და სატელევიზიო სერიებით „The French Chef“ (ინგლ. ფრანგი შეფი), რომლის პრემიერა 1963 წელს მოხდა.